Thomas Kaarsted (født den 5. maj 1968) er en dansk historiker, bibliotekschef og forhenværende forlagsdirektør. Han er souschef ved Syddansk Universitetsbibliotek. Kaarsted beskæftiger sig med digital dannelse og læringsrum. Han er medforfatter til bogen ’De Sidste Amatører’ (2012) og har skrevet flere anmeldelser og artikler i diverse aviser og fagmagasiner. Thomas Kaarsted er søn af den danske historiker og forfatter, Tage Kaarsted.